Venerunt Leudo episcopus et Adelardus comes, missi dominici, in comitatu Augustidunense, in villa quæ dicitur in Monte, et fecerunt ibi venire ipsos pagenses nobiliores et cæteris quampluris de jam dicto comitatu per bannum domni Regis, et fecerunt requistum inter Vulfaldum episcopum et Heccardum comitem, per illos quem Vulfaldus ibi denominavit vel per cæteros, per illum sacramentum quem domno Karolo rege habebant jurata et per illam professionem quam in baptismo promiserunt ut veritatem dixissent de villa quæ dicitur Patriciacus, quem Vulfaldus dicebat quod de sua ecclesia essere debebat. Unde ibi kartas ostendidit ad relegendum de temporibus Hildeberti et Chilperici regum, et una de temporibus domni Pipini regis, sive de nomen Nivelongi, in loco præstaria, ut interveniente per bonorum hominum consensum et per voluntatem ipsius episcopi Bituricensis in precaria jam dictus Nivelongus habuisset, et III libras in festivitate sanctæ Mariæ transsolvisset. Et Heccardus ibi præceptum domni imperatoris Ludovici præsentavit ad relegendum, et sua notitia, per quem super Johanne reconquisivit res, quæ de ipso præcepto ei abstractas fuerunt, in placito generale domno nostro Karolo. Tunc interrogatum per istos fuit Leutbaldo, Ildrico Suavono, Girbaldo, Johanne, Ildebodo, Eruilfo, Vulfardo, item Leutbaldo, Honesteo, vel per cæteros, per illum sacramentum, quid de veritatem de isto inquisto superius denominatum sciebant, veritatem exinde dixissent. Deinde isti unanimiter dixerunt: neque antecessores nostros audivimus dicere, neque nos ipsi nec audivimus, nec vidimus dicere veritatem quod ipsa villa aliter fuisset nisi ad fiscum domni Pipini et domno Karoli et domno Ludovici imperatoris, sine ullo censu, vel ullo vestidura, aut ulla causa dominii, usque domnus imperator per suum præceptum Heccardo dedit. Deinde interrogatum fuit Leutboldo et Jacob, per cujus exortationem Vulfaldus ad ipsum placitum venutus erat, quid inde sciebant? Et dixerunt quod Heccardo ipsam villam habere vidimus, et audivimus dicere quod de ipsa ecclesia Vulfaldo essere debuisset, quod adhuc multi auditum habent postquam ista ratio exorta fuit, sed non de veritate quod umquam exinde fuisset. Deinde interrogatum fuit Guntfrido et dixit quod Hildebrando illam habere vidi, ad fiscum regis, et deinde Heccardo, ad alodum, et audivit dicere quod de ecclesia Vulfaldo fuisset. Deinde interrogatum fuit Maurono et dixit quod venit ad illum Suavus ut fuisset locutus cum Odelrico seniori suo quod ipsa villa acaptasset et ei dedisset, sed Odelricus vidit quod ratio non erat, hoc demisit. Deinde fuit loqutus cum Vinfredo alii seniori sui, et vidit quod ratio non fuisset, dimisit similiter, deinde audivit quod venit ad Odono comiti pro ipsa ratione, sed nesciebat quod inde fecit, amplius illi cognitum non erat.